b'\n_START_ARTICLE_\nSkovbrandene i Amazonas 2019\n_START_SECTION_\nBaggrund\n_START_PARAGRAPH_\n\xc3\x85rsagen til, at der kommer flere skovbrande er at landbruget illegalt f\xc3\xa6lder tr\xc3\xa6erne, for at f\xc3\xa5 mere plads, til hovedsagligt kv\xc3\xa6gdrift. Siden pr\xc3\xa6sident Bolsonaro kom til magten i 2018 har han f\xc3\xb8rt en politik, der mindsker beskyttelsen af regnskoven, men det skyldes ogs\xc3\xa5 \xc3\xb8konomiske kriser. Bolsonaro \xc3\xb8nsker at "udvikle Amazonas til blandt andet landbrug og minedrift", hvilket har f\xc3\xa5et milj\xc3\xb8organisationer til at kalde ham "milj\xc3\xb8fjendtlig", da han st\xc3\xb8tter blandt andet skovhugst, minedrift og landbrug, som er med til at nedbryde regnskoven.\n_START_SECTION_\nInternationale reaktioner\n_START_PARAGRAPH_\nOmverden har reageret med krav om, at Brasilien skal bek\xc3\xa6mpe skovbrandene. Frankrigs pr\xc3\xa6sident Emmanuel Macron har foresl\xc3\xa5et, at emnet skulle diskuteres p\xc3\xa5 et G7-topm\xc3\xb8de, hvilket har f\xc3\xa5et Bolsonaro til at bede omverden blande sig udenom. Brasilien deltager ikke i det m\xc3\xb8de. Han anklagede desuden Macron for en kolonialistisk indstilling til Brasilien. _NEWLINE_I forbindelse med G7-topm\xc3\xb8det besluttede de deltagende lande at yde mindst 20 mio. euro til at slukke brandene. Det tilbud blev dog afvist af Bolsonaro, da han h\xc3\xa6vder, at var en indblanding fra Europoas side og at man hellere skulle genopbygge Notre Dame eller plante tr\xc3\xa6er i Europa. Landets milj\xc3\xb8minister Ricardo Salles havde dog f\xc3\xb8rst n\xc3\xa5et at acceptere tilbuddet. Den tyske forbundskansler Angela Merkel har udtalt, at "Selvf\xc3\xb8lgelig er det brasiliansk territorium, men sp\xc3\xb8rgsm\xc3\xa5let om regnskoven er reelt et globalt sp\xc3\xb8rgsm\xc3\xa5l"._NEWLINE_Derudover har den amerikanske skuespiller Leonardo DiCaprios klimafond Earth Alliance doneret 5 mio. dollars til at slukke skovbrandene. Pengene skal g\xc3\xa5 til "de oprindelige samfund og andre lokale partnere"._NEWLINE_Blandt andre Finland, Irland og Frankrig taler om at forbyde import af brasilianske b\xc3\xb8ffer - blandt andet ved at kigge p\xc3\xa5 en endnu ikke afgjort handelsaftale mellem EU og de sydamerikanske landes handelsforbund, Mercosur. Brasilien st\xc3\xa5r for en femtedel af verdens eksport af k\xc3\xb8d.'